**Ben Gazzara** vlastným menom **Biagio Anthony Gazzara** (\* 28. august, 1930, New York, USA – † 3. február 2012, New York, USA) bol americký herec.

Životopis
---------

Narodil sa v rodine talianskych emigrantov Antonia Gazzaru a Angely Consumanovej a vyrastal v Lower East Side na Manhattane. Navštevoval Stuyvesant High School. Útechu od bezútešného prostredia mu poskytovalo spojenie s hereckou skupinou, ktorú začal navštevovať vo veľmi mladom veku. O mnoho rokov neskôr vyhlásil, že objavenie jeho lásky k herectvu ho zachránilo od kriminálneho života počas puberty. Napriek zrejmému talentu odišiel študovať elektrotechniku. Po dvoch rokoch zanechal štúdium a po krátkej prestávke navštívil herecké štúdio.

V 50. rokoch 20. storočia hral v rôznych predstaveniach na Broadwayi, no hlavne v hre *Cat On A Hot Tin Roof* (Mačka na horúcej plechovej streche) od Tennessee Williamsa, ktorý režíroval Elia Kazan. Filmovú rolu v tejto hre ale získal Paul Newman. Ako mladý herec sa však objavil v roku 1957 v inom filme – *The Strange One*.

Bol tri razy ženatý – jeho prvou manželkou bola Louise Ericksonová, s ktorou žil v rokoch 1951 – 1957, druhou americká herečka a tanečnica Janice Ruleová v rokoch 1961 – 1979 (mali dcéru Elizabeth) a od roku 1982 Elke Krivatová.

Herecká kariéra
---------------

Mal dlhú a rôznorodú hereckú kariéru, ktorá sa striedala s obdobiami, kedy pôsobil tiež ako režisér (najmä v televízii). Medzi jeho najpopulárnejšie role patria filmy *Anatomy of a Murder* (1959), *The Young Doctors* (1961), *A Rage to Live* (1965), *The Bridge at Remagen* (1969), *Capone* (1975), *Voyage of the Damned* (1976) a *High Velocity* (1977). Hlavné úlohy hral taktiež v niekoľkých televíznych seriáloch, začínajúc v seriály *Arrest and Trial* (vysielanom v rokoch 1963 – 1964), a tiež v najúspešnejšom seriáli *Run for Your Life*, ktorý vysielala stanica NBC v rokoch 1965 – 1968.

Svoje najimpozantnejšie postavy však vytvoril pre priateľa Johna Cassavetesa v 70. rokoch 20. storočia. Prvý raz spolu pracovali na Cassavetesovom filme *Husbands* z roku 1970, kde sa objavil po boku Petra Falka a Cassavetesa. Spolupráca týchto dvoch mužov vyvrcholila vo filme *The Killing of a Chinese Bookie*, kde Gazzara získal hlavnú rolu, úlohu Cosma Vitelliho. O rok neskôr Gazzara hral hlavnú rolu v ďalšom filme pod Cassavetesovou režisérskou taktovkou, *Opening Night*, kde hral postavu divadelného režiséra Mannyho Victora, ktorý bojoval s psychicky nestálou hviezdou svojho divadla, ktorú hrala Cassavetesova manželka Gene Rowlandsová.

V 80. rokoch 20. storočia ho bolo možné vidieť vo viacerých rôznorodých filmoch, ako sú *Saint Jack* a *They All Laughed* (réžia Peter Bogdanovich), a kultovej klasike *Road House*. Hral tiež v kritikou uznávanom televíznom filme o problematike AIDS *An Early Frost* z roku 1985, v ktorom hlavnú rolu stvárnila Gene Rowlandsová.

V 90. rokoch 20. storočia hral v 38 filmoch, medzi ktorými bolo mnoho televíznych filmov. V hollywoodskych filmoch sa objavil ako nosný herec, ale pracoval s mnohými renomovanými režisérmi, ako sú bratia Coenovci (*The Big Lebowski*), Spike Lee (*Summer of Sam*) a John McTiernan (*The Thomas Crown Affair*).

Herectvu sa venoval i po svojej sedemdesiatke. V roku 2003 sa objavil vo filme *Dogville*, režírovanom dánskym enfant terrible Larsom von Trier, po boku austrálskej herečky Nicole Kidmanovej.

Iné projekty
------------

Commons
* Spolupracuj na Commons Commons ponúka multimediálne súbory na tému **Ben Gazzara**

| * z
* d
* u
Držitelia ceny Primetime Emmy za najlepší mužský herecký výkon vo vedľajšej úlohe v miniseriálu alebo filmu |
| --- |
| 1970 - 1979 | 
* Anthony Quayle (1975)
* Ed Flanders (1976)
* Burgess Meredith (1977)
* Howard Da Silva (1978)
* Marlon Brando (1979)

 |
| 1980 - 1989 | 
* George Grizzard (1980)
* David Warner (1981)
* Laurence Olivier (1982)
* Richard Kiley (1983)
* Art Carney (1984)
* Karl Malden (1985)
* John Malkovich (1986)
* Dabney Coleman (1987)
* John Shea (1988)
* Derek Jacobi (1989)

 |
| 1990 - 1999 | 
* Vincent Gardenia (1990)
* James Earl Jones (1991)
* Hume Cronyn (1992)
* Beau Bridges (1993)
* Michael A. Goorjian (1994)
* Donald Sutherland (1995)
* Tom Hulce (1996)
* Beau Bridges (1997)
* George C. Scott (1998)
* Peter O’Toole (1999)

 |
| 2000 - 2009 | 
* Hank Azaria (2000)
* Brian Cox (2001)
* Michael Moriarty (2002)
* Ben Gazzara (2003)
* Jeffrey Wright (2004)
* Paul Newman (2005)
* Jeremy Irons (2006)
* Thomas Haden Church (2007)
* Tom Wilkinson (2008)
* Ken Howard (2009)

 |
| 2010 - 2019 | 
* David Strathairn (2010)
* Guy Pearce (2011)
* Tom Berenger (2012)
* James Cromwell (2013)
* Martin Freeman (2014)
* Bill Murray (2015)
* Sterling K. Brown (2016)
* Alexander Skarsgård (2017)
* Jeff Daniels (2018)
* Ben Whishaw (2019)

 |
| 2020 - | 
* Yahya Abdul-Mateen II (2020)
* Evan Peters (2021)
* Murray Bartlett (2022)

 |

Autoritné údaje: * BnF: 13935203j
* GND: 129596620
* ISNI: 0000 0001 1471 2306
* LCCN: n2009078537
* NK ČR: xx0077900
* VIAF: 42029149
* WorldCat: lccn-n2009078537